CELEX: 32011R1084
Language: da
Date: 2011-10-27 00:00:00
Title: Kommissionens gennemførelsesforordning (EU) nr. 1084/2011 af 27. oktober 2011 om ændring og berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande

28.10.2011   
            
            
               DA
            
            
               Den Europæiske Unions Tidende
            
            
               L 281/3
            
         KOMMISSIONENS GENNEMFØRELSESFORORDNING (EU) Nr. 1084/2011
   af 27. oktober 2011
   om ændring og berigtigelse af forordning (EF) nr. 1235/2008 om gennemførelsesbestemmelser til Rådets forordning (EF) nr. 834/2007 for så vidt angår ordninger for import af økologiske produkter fra tredjelande
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 33, stk. 2, og artikel 38, litra d), og
   ud fra følgende betragtninger:
   
               (1)
            
            
               I henhold til artikel 7, stk. 2, i Kommissionens forordning (EF) nr. 1235/2008 (2) indeholder listen over godkendte tredjelande alle de oplysninger, der er nødvendige for at kontrollere, om de produkter, der bringes i omsætning på Unionens marked, har været omfattet af et kontrolsystem i tredjelandet, som er godkendt i henhold til artikel 33, stk. 2, i forordning (EF) nr. 834/2007. Tunesien har indsendt en ændring af de relevante specifikationer, som er fastsat i bilag III til forordning (EF) nr. 1235/2008, som følge af oprettelsen af et nyt generaldirektorat for økologisk landbrug i landbrugsministeriet, der er blevet den nye kompetente myndighed med ansvar for kontrolsystemet i Tunesien.
            
         
               (2)
            
            
               Der er i Kommissionens gennemførelsesforordning (EU) nr. 590/2011 (3) blevet indført en ny tekst vedrørende Canada i bilag III til forordning (EF) nr. 1235/2008. Punkt »1. Produktkategorier« i den pågældende tekst indeholder en fejl, idet der er indsat et adskilt litra c) for »foder« som en af disse kategorier, hvorimod det rent faktisk udgør en af de mulige anvendelser af »forarbejdede landbrugsprodukter« omhandlet i punkt 1, litra b), i nævnte tekst.
            
         
               (3)
            
            
               Canada meddelte Kommissionen, at listen over kontrolorganer anført i bilag III til forordning (EF) nr. 1235/2008 indeholder en anden fejl, idet kontrolorganet »Control Union Certifications« ikke er akkrediteret af Canadian Food Inspection Agency til at yde certificeringstjenester i Canada.
            
         
               (4)
            
            
               Forordning (EF) nr. 1235/2008 bør derfor ændres og berigtiges i overensstemmelse hermed.
            
         
               (5)
            
            
               Af hensyn til retssikkerheden bør berigtigelsesbestemmelsen i denne forordning anvendes fra ikrafttrædelsesdatoen for forordning (EU) nr. 590/2011.
            
         
               (6)
            
            
               Foranstaltningerne i denne forordning er i overensstemmelse med udtalelse fra Forskriftsudvalget for Økologisk Produktion —
            
         VEDTAGET DENNE FORORDNING:
   Artikel 1
   Ændring af bestemmelserne
   I teksten vedrørende Tunesien bilag III til forordning (EF) nr. 1235/2008 affattes punkt 4 således:
   
      »4.   Myndighed: Direction générale de l'Agriculture Biologique (Ministère de l'Agriculture et de l'Environnement); www.agriportail.tn«.
   
   Artikel 2
   Berigtigelsesbestemmelser
   I teksten vedrørende Canada i bilag III til forordning (EF) nr. 1235/2008 foretages følgende ændringer:
   
               1)
            
            
               punkt 1, litra b) og c), affattes således:
               
                           »b)
                        
                        
                           forarbejdede landbrugsprodukter til fødevarer og foder.«
                        
                     
         
               2)
            
            
               under punkt 5 udgår sjette led »Control Union Certifications (CUC), www.controlunion.com«.
            
         Artikel 3
   Denne forordning træder i kraft på dagen for offentliggørelsen i Den Europæiske Unions Tidende.
   Artikel 2 anvendes dog fra den 28. juni 2011.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 27. oktober 2011.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 189 af 20.7.2007, s. 1.
   
      (2)  EUT L 334 af 12.12.2008, s. 25.
   
      (3)  EUT L 161 af 21.6.2011, s. 9.